کره خالق دموکراتیک جمهوریتی ژاپون دنیزینه دوغرو نامعلوم بالیستیک راکت آتیب.
بو باره‌ده "یونهاپ" خبر آژانسی گونئی کره اوردوسونا ایستینا‌دن خبر وئریب.
قئید اولونوب کی، بونونلا دا پیونگ یانگ جاری ایلده 12-جی بالیستیک راکت بوراخیلیشی حیاتا کئچیریب. قوزیی کره  بوندان اول مارسین 16-دا “Hvason-17”  قاره لر آراسی بالیستیک راکتینی اوغورلا سیناق‌دان کئچیردیگینی بیلدیریب.
راکتین بوراخیلیشینا قوزیی کره لیدری کیم جونگ اون رهبرلیک ائدیب.
ژاپونیانین باش ناظیری فومیو کیسیدا قوزیی کره طرفیندن بالیستیک راکت بوراخیلیشی ایله علاقه‌دار گمی‌لرین و اوچاق لارین تهلوکه‌سیزلیگی‌نین تامین ائدیلمه‌سی باره‌ده گؤستریش وئریب.
بیلدیریلیب کی، او، همچنین اها‌لییه اوپراتیو معلومات وئریلمه‌سی، ائله‌جه ده گؤزلنیلمز وضعیتله باغلی حاضیرلیغین تامین ائدیلمه‌سی اوچون مووافیق قوروم‌لارا تاپشیریق‌لار وئریب.
خاطیرلاداق کی، پنتاگونون رهبری لوید آستین امریکانین گونئی کره-نی قوروماق اوچون آتوم سلاحیندان ایستیفاده ائتمه‌یه حاضیر اولدوغونو بیلدیریب. اونون سؤزلرینه گؤره، قوزیی کره 2022-جی ایلده گؤرونمه‌میش سایدا تخریبات‌لار تؤردیب، بولگه ده ثابت‌لیگی پوزوب.
